**Jordrøyk** (*Fumaria officinalis*) er ei plante i jordrøykfamilien.

Beskrivelse
-----------

Jordrøyk er ei ettårig, urteaktig plante. Den har blågrønn farge med glatt, slapp og av til klatrende stengel. Findelte, tynne blad vokser på en tynn stilk. Blomstene vokser i avlange klaser, med blekrøde krone med mørkere munning og en kort, butt spore. Frukta er ei kulerund nøtt på et kort skaft i en stivt opprett klase. Jordrøyk har plantesaft med skarp lukt. Urta har en bitter, saltliknende smak.

Utbredelse
----------

Opprinnelig vokste jordrøyk bare i Europa og Nord-Afrika, men nå vokser den også i Asia, Nord-Amerika og Australia. I Norge er den vanlig i lavlandet i Sør-Norge. I Nord-Norge spredte lokaliteter.

Naturmedisin
------------

Det norske navnet jordrøyk er en direkte oversettelse av det gamle latinske navnet på planta, *fumersterrae*. Jordrøyk er ei plante som har fulgt mennesket som ugras i åkrer og hager i mange hundre år. I urtebøker fra 1400- og 1500-tallet anbefalte man jordrøyk ved gikt-, lever- og miltsykdommer, og for å lege sår ved utslett.

Jordrøyk er en nær slektning av valmuer, og inneholder alkaloider, men i mindre mengder en valmuene. Det er fastslått at jordrøyk har ei svak urindrivende og avførende effekt. Planta er ei bitter, stykende urt som vekker appetitten og er avførende ved at planta stimulerer den glatte muskulaturen i tarmene.

Jordrøyk har i lang tid blitt brukt til behandling av hudplager som utslett, kronisk eksem, skabb og kviser.

Jordrøyk er i store doser giftig og kan gi kraftig diaré, muskelkramper og sviktende åndedrett. Urta bør derfor kun brukes under oppsyn av lege eller kvalifisert terapeut. Det frarådes at gravide, ammende og barn bruker jordrøyk.

Eksterne lenker
---------------

* (en) *Jordrøyk* i Encyclopedia of Life Rediger på Wikidata

* (en) *Jordrøyk* i Global Biodiversity Information Facility Rediger på Wikidata

* (no) *Jordrøyk* hos Artsdatabanken Rediger på Wikidata

* (sv) *Jordrøyk* hos Dyntaxa Rediger på Wikidata

* (en) *Jordrøyk* hos ITIS Rediger på Wikidata

* (en) *Jordrøyk* hos NCBI Rediger på Wikidata

* (en) *Jordrøyk* hos The International Plant Names Index Rediger på Wikidata

* (en) *Jordrøyk* hos Tropicos Rediger på Wikidata

* (en) *Kategori:Fumaria officinalis* – bilder, video eller lyd på Wikimedia Commons Rediger på Wikidata

* (en) *Fumaria officinalis* – galleri av bilder, video eller lyd på Wikimedia Commons Rediger på Wikidata

* *Fumaria officinalis* – detaljert informasjon på Wikispecies Rediger på Wikidata

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin
 |